wannaphong/clean_thaiwikipedia huggingface dataset:
# เมมโมรี่ รักหลอน
เมมโมรี่ รักหลอน เป็นภาพยนตร์ไทยแนวสยองขวัญ/โรแมนติก/ดราม่า ที่ออกฉายเมื่อวันที่ 15 พฤษภาคม พ.ศ. 2551 ซึ่งภาพยนตร์เรื่องนี้ไม่เหมาะสมสำหรับบุคคลอายุต่ำกว่า 20 ปี ต้องตรวจบัตรประชาชนก่อนชมหนังเท่านั้น นำแสดงโดย ใหม่ เจริญปุระ, อนันดา เอเวอร์ริ่งแฮม, ซัน คัมภิรานนท์, ภารุจีร์ เข็มสวัสดิ์, ราชวัติ ขลิบเงิน, อดุลย์ ดุลยรัตน์  กำกับโดยต่อพงศ์ ตันกำแหง สร้างโดย เอ.จี. เอ็นเตอร์เทนเม้นท์ กับคำโปรยโฆษณาว่า "รักไม่มีวันตาย"เมมโมรี่ รักหลอน(Memory)  movieseer.com ทำรายได้รวม 30 ล้านบาทมยุรี อำนวยพร, ที่สุดของหนังเด่น-หนังโดนแห่งปี  dailynews.co.th

เรื่องย่อ

เรื่องราวแห่งความรักระหว่าง อิงอร (สิริวิมล เจริญปุระ หรือ ใหม่ เจริญปุระ) กฤช (อนันดา เอเวอร์ริ่งแฮม) และ แพร (ซัน คัมภิรานนท์) เด็กหญิงวัย 7 ขวบ เกิดขึ้นในสถานการณ์บีบบังคับ เมื่ออิงอรจำยอมพาแพร ซึ่งเป็นลูกสาวไปพบกฤชเพื่อวินิจฉัยอาการป่วย กฤชเป็นแพทย์หนุ่มที่มีแต่ความหดหู่อาลัยในชีวิต และนั่นเป็นครั้งแรกที่กฤชได้พบกับอิงอรและแพรเด็กสาวที่น่าสงสาร

ในระหว่างการรักษา อิงอรปฏิเสธคำวินิจฉัยของกฤชโดยตลอด ด้วยความหวงกลัวจะมีใครมาพรากลูกไปจากตน อิงอรจึงปฏิเสธที่จะให้แพรมาพักรักษาตัวที่โรงพยาบาลตามคำแนะนำของกฤช ด้วยความที่แพรอายุใกล้เคียงกับลูกของกฤช ทำให้กฤชรู้สึกสงสารและผูกพันเป็นพิเศษ จึงเป็นเหตุผลที่กฤชยอมไปรักษาแพรที่บ้าน

เมื่อกฤชเข้าไปใกล้ชิดกับครอบครัวนี้มากขึ้น กฤชกลับรู้สึกว่าอิงอรเหมือนเป็นคนที่เขาค้นหามาตลอด ทุกครั้งที่อยู่ใกล้ ไฟแห่งราคะพร้อมที่ลุกโชน ในขณะที่อิงอรเป็นหญิงม่ายที่เติบโตมาจากห้วงบาปแห่งชีวิต เปรียบผู้ชายดั่งสัตว์ที่มีผู้หญิงไว้เพียงบำบัดความใคร่ จึงจำเป็นที่จะต้องปกป้องลูกของตนจากผู้ชายทั้งปวง แพรจึงเป็นเพียงเด็กน้อยที่ในชีวิตไม่เคยมีใครอื่นนอกจากแม่

ด้วยความรักและเอ็นดูที่กฤชมีต่อแพร ทำให้อิงอรเริ่มมีความรู้สึกที่ดีกับกฤชแบบที่ไม่เคยรู้สึกกับผู้ชายคนใดมา ก่อน แต่เมื่อความสัมพันธ์ของเขาทั้งสองเพิ่มมากขึ้นเท่าไร กำแพงแห่งความกลัวของอิงอรกลับยิ่งเพิ่มสูงขึ้นเท่านั้น

การเปลี่ยนแปลงอย่างฉับพลันทางอารมณ์ที่เกรี้ยวกราดของอิงอร การเลี้ยงลูกที่ประหลาดกว่าที่คนทั่วไปคิดจะทำ สิ่งหนึ่งที่กฤชสัมผัสได้จากความสัมพันธ์ที่เกิดขึ้นในครอบครัวนี้ คือความรักที่ไม่ปกติชวนผวาได้ตลอดเวลา สาเหตุเกิดจากอะไร เกิดจากใคร นั่นเป็นเรื่องที่กฤชต้องหาคำตอบ

 คำวิจารณ์ 
นิตยสารฟิล์มแมกซ์ วิจารณ์ไว้ว่า "เมมโมรี่ รักหลอน เป็นหนังที่แค่หนังถ่ายสวย ที่ความสวยของหนัง กลบหมดซึ่งทุกสิ่งทุกอย่าง โดยเฉพาะอย่างยิ่ง บทภาพยนตร์ที่พยายามมากเกินไป ในการที่จะเขียนออกมาให้ดูฉลาด"นิตยสาร Filmmax ฉบับกันยายน 2551 หน้า 158
# กู้วิกฤตป่วน สวนผักชุลมุน
ภาพยนตร์เรื่อง กู้วิกฤตป่วน สวนผักชุลมุน (ภาษาอังกฤษ:Wallace & Gromit: The Curse of the Were-Rabbit) ฉายเมื่อวันที่ 14 ตุลาคม ค.ศ. 2005 สร้างโดย ดรีมเวิร์กสแอนิเมชัน

ภาพยนตร์ได้รับรางวัลชนะเลิศ รางวัลออสการ์ สาขาภาพยนตร์แอนิเมชันยอดเยี่ยม ในงานประกาศผลรางวัลออสการ์ ครั้งที่ 78
# จิรกิติยา บุญครองทรัพย์
จิรกิติยา บุญครองทรัพย์ (เกิด 26 พฤศจิกายน พ.ศ. 2526) ชื่อเล่น หมิง นางสาวไทย ประจำปี พ.ศ. 2546 เป็นนางสาวไทยคนที่ 40 ต่อมาได้เป็นนักแสดงและพิธีกรชาวไทย 

 ประวัติ 
จิรกิตติยา บุญครองทรัพย์ เป็นบุตรสาวของนายสมศักดิ์ กับ นางศุภรัสมิ์ บุญครองทรัพย์ มีน้องชาย 1 คน คือ ธีรุตมิ์ บุญครองทรัพย์ การศึกษา ระดับอนุบาล 1-2 โรงเรียนอนุบาลเซนต์จอห์น อนุบาล 3 โรงเรียนอนุบาลรัศมี ระดับประถม- มัธยมต้น โรงเรียนเซนต์ฟรังซีสซาเวียร์คอนแวนต์ ระดับมัธยมปลาย โรงเรียนเตรียมอุดมศึกษา ระดับปริญญาตรี สาขาวิชาการละคร คณะศิลปกรรมศาสตร์ มหาวิทยาลัยธรรมศาสตร์ และ ระดับปริญญาโท คณะจิตวิทยา จุฬาลงกรณ์มหาวิทยาลัย ขณะกำลังศึกษาชั้นปีที่ 1 เข้าประกวดนางงามได้เป็นนางสาวไทย ปี พ.ศ. 2546 เริ่มเข้าเป็นพิธีกรเป็นครั้งแรกตอนหลังมาเป็นนักแสดง ต่อมาเข้ามาได้เป็นนักแสดงของ ช่อง 3 หมิงยังเป็นผู้เข้าแข่งขันในรายการซูเปอร์สตาร์ ที่สุดแห่งดาว ในฤดูกาลที่ 2

 การศึกษา 
 อนุบาล 1-2 โรงเรียนอนุบาลเซนต์จอห์น 
 อนุบาล 3 โรงเรียนอนุบาลรัศมี 
 ประถม โรงเรียนเซนต์ฟรังก์ 
 มัธยมต้น โรงเรียนเซนต์ฟรังซิสซาเวียร์คอนแวนต์ 
 มัธยมปลาย โรงเรียนเตรียมอุดมศึกษา 
 ปริญญาตรี คณะศิลปกรรมศาสตร์ มหาวิทยาลัยธรรมศาสตร์
 ปริญญาโท คณะมนุษยศาสตร์ มหาวิทยาลัยรามคำแหง

 ผลงานพิธีกร 
 พิธีกร รายการเมืองไทยแฟนซี ทางททบ.5
 พิธีกร รายการคุยกันทันข่าวบันเทิง ทางททบ.5
 พิธีกร รายการไอ สไตล์ ทาง ไอทีวี
 พิธีกร รายการร้านชำยามเช้า ทาง ไอทีวี
 พิธีกร รายการทูบีนัมเบอร์วันวาไรตี้ ทาง เอ็นบีที 2 เอชดี
 พิธีกร คุยข่าวซอกแซก ทาง จีเอ็มเอ็ม 25

 ผลงาน 
 ละครโทรทัศน์ 
ปี พ.ศ.เรื่องออกอากาศรับบทเป็นหมายเหตุ 2546  พ่อดอกรักเร่ ช่องไอทีวี    2547  ท้าลิขิต ช่องไอทีวี    2549  หนุ่มห้าวสาวใสหัวใจปิ๊ง ช่องไอทีวี อโนมา 2551  บาดาลใจ  ช่อง 3  รังสิยา (เอื้อย) / รังสิตา (อ้อม)  รายากูนิง  ช่องไทยพีบีเอส  อัครราชเทวี   2552  ปราสาทมืด  ช่อง 3  กัญญา  2553  ส.อ.ว.ห้อง  2 รุ่น 44  ช่องไทยพีบีเอส  สุนทรียา  ไฟอมตะ  ช่อง 9 วิภาวี (แดง, สมใจ)  สามหัวใจ ช่อง 3  พิมพรรณ    เจ้าสาวไร่ส้ม ช่อง 3  ปารวาตี   คุณชายติดหรู คุณหนูติดดิน ช่อง 3  นงพะงา   2555  ยอดรักนักสู้  ช่อง 3  เจ๊อ้อย  2557  ผัวชั่วคราว  ช่อง 8  พิมพ์สนม  2559  ธิดาผ้าซิ่น  ช่องพีพีทีวี  ลลิตา  2560  เชลยศึก  ช่อง 8  อาละแม   หมอเทวดา ช่อง 3 เอสดี  ดุจดาว 

 หนังวีซีดี 
 พระสุพรรณกัลยา

 มิวสิกวีดีโอ 
 ปี พ.ศ.  เพลง  นักร้อง 25  แทนความคิดถึง  ก็อท จักรพันธ์ ครบุรีธีรโชติ ที่รักของใครสักคน  เต้ วิทย์สรัช สุขวัฒนศิริ 

 แข่งขัน 
 หมิงเข้าแข่งขัน รายการซูเปอร์สตาร์ ที่สุดแห่งดาว ในฤดูกาลที่ 2
 เข้าแข่งขันในรายการ ยกสยาม ๑๐ ข้อ ร่วมกับ กระแต ศุภักษร และสามารถพิชิตเงินรางวัล 1 ล้านบาทได้
# กลุ่มอาการตอบสนองต่อการอักเสบทั่วร่างกาย
ในทางการแพทย์ กลุ่มอาการตอบสนองต่อการอักเสบทั่วร่างกาย (systemic inflammatory response syndrome) หรือ SIRS เป็นภาวะการอักเสบของทั้งร่างกายโดยไม่ระบุสาเหตุของการติดเชื้อ นับเป็นภาวะฉุกเฉินทางการแพทย์

 นิยามของ SIRS 
เกณฑ์ของกลุ่มอาการตอบสนองต่อการอักเสบทั่วร่างกายกำหนดขึ้นในปี ค.ศ. 1992 ซึ่งแพทย์จะจัดว่าผู้ป่วยมีกลุ่มอาการตอบสนองต่อการอักเสบทั่วร่างกายต่อเมื่อมีอาการเข้าเกณฑ์ดังกล่าวอย่างน้อย 2 ข้อIrwin RS, Cerra FB, Rippe JM. Irwin and Rippe's Intensive Care Medicine. 5th Ed. Lippincott Williams & Wilkins. Hagerstown, MD. 2003. ISBN 0-7817-1425-7. Publisher's information on the book .Marino PL. The ICU Book. 2nd Ed. Lippincott Williams & Wilkins. Hagerstown, MD. 1998. ISBN 0-683-05565-8. Publisher's information on the book .Sharma S, Steven M. Septic Shock. eMedicine.com, URL: http://www.emedicine.com/MED/topic2101.htm Accessed on Nov 20, 2005.Tslotou AG, Sakorafas GH, Anagnostopoulos G, Bramis J. Septic shock; current pathogenetic concepts from a clinical perspective. Med Sci Monit. 2005 Mar;11 (3) :RA76-85. PMID 15735579. Full Text.
 อัตราหัวใจเต้น มากกว่า 90 ครั้งต่อนาที
 อุณหภูมิร่างกายน้อยกว่า 36 หรือมากกว่า 38 องศาเซลเซียส
 อัตราหายใจเร็ว (tachypnea) คือมากกว่า 20 ครั้งต่อนาที หรือมี PaCO2 น้อยกว่า 4.3 kPa (32 mm Hg) ในการวัด blood gas
 เม็ดเลือดขาว (ภาวะเม็ดเลือดขาวมากเกิน (leukocytosis) หรือมากกว่า 12000 เซลล์/ลบ.มม.) (ภาวะเม็ดเลือดขาวน้อยเกิน (leukopenia) < 4 x 109 หรือ > 12 x 109 เซลล์/ลิตร) หรือมีนิวโตรฟิลตัวอ่อนมากกว่า 10%

 ความแตกต่างระหว่าง SIRS และภาวะพิษเหตุติดเชื้อ 
มีคำที่มักจะใช้สับสนระหว่างกลุ่มอาการตอบสนองต่อการอักเสบทั่วร่างกาย (SIRS) และภาวะพิษเหตุติดเชื้อ (sepsis) SIRS ซึ่งมีสาเหตุมาจากการติดเชื้อที่สงสัยหรือที่ทราบได้นั้นคือภาวะพิษเหตุติดเชื้อ

หรือกล่าวโดยสรุปว่า SIRS + การติดเชื้อ = ภาวะพิษเหตุติดเชื้อ 

 ภาวะแทรกซ้อนของ SIRS 
 ภาวะพิษเหตุติดเชื้อที่รุนแรง คือภาวะพิษเหตุติดเชื้อที่มีอวัยวะล้มเหลวตั้งแต่ 1 อวัยวะขึ้นไป
 กลุ่มอาการตอบสนองต่อการอักเสบทั่วร่างกายทำให้เกิดกลุ่มอาการการทำหน้าที่ผิดปกติของหลายอวัยวะ (multiple organ dysfunction syndrome)
 ความดันต่ำ (hypotension) เกิดจากการขยายตัวของหลอดเลือด
 ช็อกเหตุปริมาตรเลือดน้อย (hypovolemic shock)

 สาเหตุของ SIRS 
 การบาดเจ็บ (trauma) ที่ร้ายแรง
 ภาวะแทรกซ้อนของการผ่าตัด
 ต่อมหมวกไตทำงานไม่เพียงพอ (Adrenal insufficiency)
 สิ่งหลุดอุดหลอดเลือดของปอด (Pulmonary embolism)
 ภาวะแทรกซ้อนของหลอดเลือดแดงเอออร์ตาโป่งพอง (aortic aneurysm)
 กล้ามเนื้อหัวใจขาดเลือด (myocardial infarction)
 การตกเลือด (hemorrhage)
 การบีบรัดหัวใจ (cardiac tamponade)
 แอนาฟิแล็กซิส (anaphylaxis)
 การใช้ยาเกินขนาด
 แผลไหม้
 ตับอ่อนอักเสบเฉียบพลัน (acute pancreatitis)
 ภูมิคุ้มกันบกพร่อง (immunodeficiency) เช่น เอดส์Santhanam S, Tolan RW. Sepsis. eMedicine.com, URL: http://www.emedicine.com/ped/topic3033.htm Accessed on Mar 12, 2006.
# การติดเชื้อ
การติดเชื้อ  หมายถึงการเจริญของสิ่งมีชีวิตชนิดอื่นบนร่างกายของโฮสต์ซึ่งก่อให้เกิดอันตรายหรือเกิดโรคได้ จุลชีพก่อโรคจะมีการพยายามใช้ทรัพยากรของโฮสต์ในการเพิ่มจำนวนของตัวเอง จุลชีพก่อโรคจะรบกวนการทำงานปกติของร่างกายโฮสต์ซึ่งอาจทำให้เกิดบาดแผลเรื้อรัง (chronic wound), เนื้อตายเน่า (gangrene), ความพิการของแขนและขา และอาจทำให้เสียชีวิตได้ การตอบสนองของโฮสต์ต่อการติดเชื้อ เรียกว่า การอักเสบ (inflammation) จุลชีพก่อโรคที่ทำให้เกิดการติดเชื้อ มีความหลากหลายเช่นแบคทีเรีย ไวรัส ปรสิต เชื้อรา พรีออน หรือไวรอยด์ ภาวะพึ่งพิงซึ่งกันและกันระหว่างปรสิตและโฮสต์ซึ่งปรสิตได้ประโยชน์แต่โฮสต์เสียประโยชน์นั้นในทางนิเวศวิทยาเรียกว่าภาวะปรสิต (parasitism) แขนงของวิชาแพทยศาสตร์ซึ่งเน้นศึกษาในเรื่องการติดเชื้อและจุลชีพก่อโรคคือสาขาวิชาโรคติดเชื้อ (infectious disease)

การติดเชื้ออาจแบ่งออกเป็นการติดเชื้อปฐมภูมิ (primary infection) คือการติดเชื้อหลังจากการได้รับจุลชีพก่อโรคเป็นครั้งแรก และการติดเชื้อทุติยภูมิ (secondary infection) ซึ่งหมายถึงการติดเชื้อที่เกิดขึ้นหลังหรือระหว่างการรักษาการติดเชื้อปฐมภูมิ
# ปลาสร้อยน้ำเงิน
ปลาสร้อยน้ำเงิน หรือ ปลาสร้อยปีกแดง ปลาน้ำจืดขนาดเล็กชนิดหนึ่ง มีชื่อวิทยาศาสตร์ว่า Cirrhinus  caudimaculatus อยู่ในวงศ์ปลาตะเพียน (Cyprinidae) มีรูปร่างที่เพรียวยาว ท้องป่องออก เหนือครีบหลังหลังช่องปิดเหงือกมีแถบสีน้ำเงิน ครีบหลังค่อนข้างใหญ่ โคนครีบหางมีแต้มสีคล้ำ ครีบหางสีส้มเว้าเป็นแฉกและมีขอบสีเข้ม

มีขนาดประมาณ 25–30 เซนติเมตร มีพฤติกรรมการหากินเช่นเดียวกับปลาในสกุลเดียวกัน หรือปลาในสกุล Henicorhynchus ซึ่งเป็นชื่อพ้องของกันและกัน  

พบในลุ่มแม่น้ำเจ้าพระยา บริเวณภาคกลางของประเทศไทย และในลุ่มแม่น้ำโขง และยังเลี้ยงเป็นปลาสวยงาม แต่จัดได้ว่าเป็นปลาที่เลี้ยงยาก และมีนิสัยดุชอบไล่ไถเกล็ดปลาตัวอื่น เป็นปลาที่กินอาหารช้าและกินยาก และเป็นปลาที่กระโดดเก่งอีกด้วยและยังเลี้ยงเป็นปลาสวยงาม แต่จัดได้ว่าเป็นปลาที่เลี้ยงยาก และมีนิสัยดุชอบไล่ไถเกล็ดปลาตัวอื่น เป็นปลาที่กินอาหารช้าและกินยาก และเป็นปลาที่กระโดดเก่งอีกด้วย
# ปลาสร้อยขาว
ปลาสร้อยขาว เป็นปลาน้ำจืดขนาดเล็กชนิดหนึ่ง มีชื่อวิทยาศาสตร์ว่า Henicorhynchus siamensis อยู่ในวงศ์ปลาตะเพียน (Cyprinidae) มีลักษณะลำตัวเพรียวยาว หัวโตและกลมมน ปากเล็กอยู่เกือบจะสุดจะงอยปาก กึ่งกลางของริมฝีปากมีปุ่มกระดูกยื่นออกมา ไม่มีหนวด เกล็ดมีขนาดใหญ่ ลำตัวสีเงินอมเทา เหนือครีบอกมีจุดสีคล้ำ ครีบหลังเล็ก ครีบหางเว้าลึกและมีจุดประสีคล้ำ โคนครีบหางมีจุดสีจาง  มีขนาดโตเต็มที่ประมาณ 15 เซนติเมตร พบใหญ่สุด 20 เซนติเมตร

ปลาสร้อยขาวมีพฤติกรรมอยู่รวมเป็นฝูงใหญ่ และในฤดูฝนจะมีการอพยพย้ายถิ่นขึ้นสู่ต้นน้ำหรือบริเวณที่น้ำหลากเพื่อวางไข่และหากิน พบในแหล่งน้ำหลาก หนองบึง และแม่น้ำขนาดใหญ่ในภาคกลาง ภาคเหนือ ภาคตะวันออก และภาคอีสานของไทย เป็นปลาเศรษฐกิจที่สำคัญอย่างยิ่งของภาคอีสาน โดยนิยมนำมาทำปลาร้า และทำน้ำปลา เป็นที่มาของน้ำปลารสชาติดี คือ "น้ำปลาปลาสร้อย"

ปลาสร้อยขาวมีชื่อเรียกอื่นในภาษาท้องถิ่นต่าง ๆ เช่น "ปลาส้อยหัวกลม" หรือ "ปลาขาว" ในภาษาอีสาน, หรือ "ปลากระบอก" ในภาษาเหนือ นอกจากนี้ยังนิยมเลี้ยงเป็นปลาสวยงามอีกด้วยหน้า 89 หนังสือสาระน่ารู้ ปลาน้ำจืดไทย เล่ม ๑ โดย สมโภชน์ อัคคะทวีวัฒน์ พ.ศ. 2547 ISBN 974-00-8701-9
# ซาโอริ คิมูระ
ซาโอริ คิมูระ (เกิด 19 สิงหาคม ค.ศ. 1986) เป็นนักกีฬาวอลเลย์บอลหญิงทีมชาติญี่ปุ่น ซึ่งทำหน้าที่เป็นกัปตันทีมครั้งแรกในปี ค.ศ. 2013 และเป็นขวัญใจของกองเชียร์ชาวญี่ปุ่น อีกทั้งเธอยังรับใช้ทีมชาติญี่ปุ่นมานาน เห็นได้จากการเข้าแข่งขันของเธอในนามทีมชาติญี่ปุ่นที่อยู่ตั้งแต่สมัยโอลิมปิกฤดูร้อน 2004 และโอลิมปิกฤดูร้อน 2008

และเธอยังเป็นนักกีฬาวอลเลย์บอลหญิงทีมชาติญี่ปุ่นเพียงแค่คนเดียวที่มีโอกาสไปเล่นลีกอาชีพในตุรกีในนามสโมสร วาคีฟแบงก์ อิสตันบูล เมื่อวันที่ 10 กรกฎาคม ค.ศ. 2012 ก่อนที่ในวันที่ 3 มิถุนายน ค.ศ. 2013 จะย้ายสัญญามาอยู่กับสโมสร กาลาตาซาราย ไดกิน ในฤดูกาลตุรกีลีก 2013 ด้วยการเซ็นสัญญาค่าตัวเป็นเงิน 34 ล้านบาท ถือเป็นนักวอลเลย์บอลสัญชาติญี่ปุ่นที่มีค่าตัวสูงที่สุด

ซาโอริลำอาวงการวอลเลย์บอลเมื่อ ค.ศ. 2017

 ประวัติ 
ซาโอริ คิมูระ ภูมิลำเนาเดิมอยู่ที่จังหวัดชิกะ ส่วนสูง 185 ซม. น้ำหนัก 65 กก. นอกจากนี้ เธอยังมีน้องสาวชื่อมิซาโตะ คิมูระ

 สโมสร 
สโมสรประเทศปีชิโมะกิตะซะวะ ไซโทสุค.ศ. 2002–2005โทเรย์แอร์โรส์ค.ศ. 2005–2012วาคีฟแบงก์ค.ศ. 2012–2013กาลาตาซาราย ไดกินค.ศ. 2013–2014โทเรย์แอร์โรส์ค.ศ. 2014-2017

 ผลงาน 
กีฬาวอลเลย์บอลในโอลิมปิก

 ค.ศ. 2004: อันดับ 5

 ค.ศ. 2008: อันดับ 5
ค.ศ. 2012: อันดับ 3
ค.ศ. 2016: อันดับ 5 
ชิงแชมป์โลก
 ค.ศ. 2006: อันดับ 6
 ค.ศ. 2010: อันดับ 3
ค.ศ. 2014: อันดับ 7
วอลเลย์บอลเวิลด์คัพ
 ค.ศ. 2003: อันดับ 5
 ค.ศ. 2007: อันดับ 7
ค.ศ. 2011: อันดับ 4
ค.ศ. 2015: อันดับ 5
วอลเลย์บอลหญิงเวิลด์แกรนด์แชมป์เปี้ยนคัพ
 ค.ศ. 2005: อันดับ 5
ค.ศ. 2009: อันดับ 4
 ค.ศ. 2013: อันดับ 3
เอเชียนเกมส์
 ค.ศ. 2006: อันดับ 2
วอลเลย์บอลหญิงชิงแชมป์เอเชีย
 ค.ศ. 2003: อันดับ 2
ค.ศ. 2005: อันดับ 3
ค.ศ. 2007: อันดับ 1
 ค.ศ. 2009: อันดับ 3
 ค.ศ. 2011: อันดับ 2
 ค.ศ. 2013: อันดับ 2

 หนังสือ 
 Saori ― ภาพถ่ายและความเรียงซาโอริ คิมูระ. นิฮงบุนกะพับลิชชิง. ค.ศ. 2011. ISBN 978-4890841950
 232 days in Turkey ― หนังสือภาพซาโอริ คิมูระ. นิฮงบุนกะพับลิชชิง. ค.ศ. 2013. ISBN 978-4890842155
# ยูเซน โบลต์
ยูเซน เซนต์ลีโอ โบลต์ (เกิดวันที่ 21 สิงหาคม ค.ศ. 1986) เป็นอดีตนักวิ่งระยะสั้นชาวจาเมกา โดยได้รับการยอมรับว่าเป็นนักวิ่งที่ยิ่งใหญ่ที่สุดตลอดกาล เขาเป็นเจ้าของสถิติโลกในการวิ่ง 100 เมตร, 200 เมตร และประเภทวิ่งผลัด 4 × 100 เมตร 

โบลต์เป็นผู้ชนะเหรียญทองโอลิมปิก 8 สมัย โดยเขาเป็นนักวิ่งคนเดียวที่คว้าแชมป์โอลิมปิก 100 เมตร และ 200 เมตร ในการแข่งขันกีฬาโอลิมปิก 3 ครั้งติดต่อกัน (2008, 2012 และ 2016)  นอกจากนี้เขายังได้รับรางวัลเหรียญทองวิ่งผลัด 4 × 100 สองรายการ  โดยเขาได้รับความสนใจไปทั่วโลกจากชัยชนะในการแข่งขันสองครั้งซึ่งทำลายสถิติโลกที่โอลิมปิกฤดูร้อน 2008

เขายังเป็นแชมป์โลก 11 สมัย โดยได้รับรางวัลแชมป์โลก 100 เมตร, 200 เมตร และวิ่งผลัด 4 × 100 เมตร ติดต่อกันตั้งแต่ปี 2009 ถึง 2015 ยกเว้นในปี 2011 ที่เขาออกตัวผิดพลาดในการแข่ง 100 เมตร เขาเป็นนักกีฬาที่ประสบความสำเร็จสูงสุดของกรีฑาชิงแชมป์โลก  โบลต์เป็นนักกีฬาคนแรกที่คว้าแชมป์โลกมากถึง 4 รายการในการวิ่ง 200 เมตร และเป็นหนึ่งในผู้ที่ประสบความสำเร็จมากที่สุดในระยะ 100 เมตร ด้วยแชมป์โลก 3 รายการ
# วัดทองทั่ว
วัดทองทั่ว เป็นวัดเก่าแก่ในเทศบาลตำบลพลับพลานารายณ์ ตำบลคลองนารายณ์ อำเภอเมือง จังหวัดจันทบุรี ตั้งอยู่ห่างจากตัวจังหวัดไปทางทิศตะวันออกไปประมาณ 4-5 กิโลเมตร และเป็นโบราณสถานขึ้นทะเบียนของกรมศิลปากร ทะเบียนเลขที่ 0007072 วัดทองทั่วตั้งอยู่ใกล้โบราณสถานเมืองเพนียด ซึ่งมีความสัมพันธ์กับอารยธรรมขอมโบราณ โดยมีหลักฐาน จากโบราณวัตถุที่ค้นพบ และมี วัดเพนียด ซึ่งเป็นวัดเก่าแก่อยู่ห่างจากวัดทองทั่วทางทิศใต้ไปประมาณ 400 เมตร

 ประวัติ  
วัดทองทั่วก่อตั้งขึ้นเมื่อปี พ.ศ. 2310 และเมื่อ พ.ศ. 2318 ได้รับพระราชทาน วิสุงคามสีมา เพื่อรับรองว่าวัดทองทั่วเป็นวัดสมบูรณ์ตามพระราชบัญญัติลักษณะปกครองคณะสงฆ์ ร.ศ. 121 โดยกรมการศาสนา

ในสมัยกรุงศรีอยุธยาหลังเสียกรุงครั้งที่สอง สมเด็จพระเจ้าตากสินมหาราช ได้มารวบรวมกำลังไพร่พลเพื่อกู้อิสรภาพที่เมืองจันทบุรี เมื่อทรงกู้อิสรภาพได้สำเร็จ ก็คงจะมีความผูกพันกับวัดทองทั่ว พระราชทานวิสุงคามสีมาแก่วัดทองทั่ว และอาจจะสถาปนาวัดทองทั่วขึ้นเป็นพระอารามหลวง เพราะวัดทองทั่วมีใบสีมารอบพระอุโบสถหลังเก่าของวัดทั้ง 8 ทิศเป็นใบสีมาคู่ ซึ่งมีแต่พระอารามหลวงเท่านั้นจึงจะตั้งใบสีมาคู่ได้ และหลักฐานอีกชิ้นที่ได้ระบุความเป็นมาของวัดทองทั่ว คือเอกสารที่เก็บไว้ในหอจดหมายเหตุแห่งชาติ เป็นเอกสารในรัชสมัยของรัชกาลที่ 5 "ศ.12/25 รายงานถึงมณฑลจันทบุรี ร.ศ. 118" โดยพระสุคุณคณาภรณ์ (ม.ร.ว. ชื่น นพวงศ์) ซึ่งต่อมาได้เป็นพระวชิรญาณวงศ์ ดำรงตำแหน่งเป็น สมเด็จพระสังฆราชเจ้าที่สมเด็จพระจุลจอมเกล้าเจ้าอยู่หัว โปรดเกล้าให้มาจัดการศึกษาในเมืองจันทบุรี เมื่อ ร.ศ. 116 (พ.ศ. 2441) ซึ่งขณะนั้นอยู่ในตำแหน่งผู้อำนวยการการศึกษามณฑลจันทบุรี

 ถาวรวัตถุ 
thumb|เจดีย์
พระอุโบสถหลังเก่า
โครงสร้างศิลปะเดิมอยู่ในสมัยอยุธยา แต่ในปัจจุบันได้มีการต่อเติมเปลี่ยนแปลง และตามประวัติของวัดเจ้าอาวาสทุกรูปที่เคยปกครองวัด ได้มีการบูรณะซ่อมแซมพระอุโบสถ (หลังเก่า) ทำให้ศิลปะเดิมเลือนหายไปและศิลปะใหม่ก็ถูกสร้างแทนที่ไปตามสมัยนิยมนั้น ๆ

พระประธานในพระอุโบสถ
พระพุทธสุวรรณมงคลศากยมุนีศรีสรรญเพชร (หลวงพ่อทอง) เป็นพระพุทธรูปเก่าแก่ คู่มากับพระอุโบสถ (หลังเก่า) ตามหลักฐานการสร้างวัด และในปัจจุบันได้ประดิษฐานอยู่ในพระอุโบสถ (หลังเก่า)
# ปลามะไฟ
ปลามะไฟ  ปลาน้ำจืดขนาดเล็กชนิดหนึ่ง มีชื่อวิทยาศาสตร์ว่า ในวงศ์ปลาตะเพียน (Cyprinidae)  มีลำตัวทรงสี่เหลี่ยมป้อมเล็กน้อย หัวสั้น ตาและปากมีขนาดเล็ก ไม่มีหนวด เกล็ดใหญ่ ลำตัวสีเงิน เหนือครีบอกและโคนครีบหางมีแต้มสีคล้ำ ตัวผู้ในฤดูผสมพันธุ์จะมีสีแดงเหลือบบนลำตัว ครีบใสมีสีแดงแต้ม และมีแถบสีคล้ำเล็กน้อย

เป็นปลาขนาดเล็ก มีความยาวประมาณ 5 เซนติเมตร

มีพฤติกรรมชอบอยู่รวมตัวเป็นฝูงในแหล่งน้ำลำธารที่ไหลเชี่ยวบนภูเขาในลุ่มแม่น้ำสาละวินและลุ่มแม่น้ำโขง แต่ในฤดูผสมพันธุ์ตัวผู้จะมีนิสัยดุร้าย และมีอาณาเขตของตนเอง 

เป็นปลาที่มีสีสันและลวดลายสวยงาม จึงนิยมเลี้ยงเป็นปลาสวยงาม มีชื่อเรียกในวงการปลาสวยงามว่า "ปลาตะเพียนจุด", นอกจากนี้ยังมีชื่อเรียกอื่น ๆ อีก เช่น "ปลาเสือภูเขา" หรือ "ปลามุมหมาย" นอกจากนี้แล้วปลามะไฟยังมีความคล้ายคลึงกันมากกับปลาอีกชื่อหนึ่งในสกุลเดียวกัน คือ P. ticto  ซึ่งอาจจะเป็นชื่อพ้องกันก็ได้ และมีรายชื่ออยู่ในบัญชีแดงของสหภาพเพื่อการอนุรักษ์ธรรมชาติ หรือ IUCN Red List จัดอยู่ในสิ่งมีชีวิตที่มีความเสี่ยงต่ำต่อการสูญพันธุ์หรือ LC
# คู่ซ่า ป่าระเบิด
คู่ซ่า ป่าระเบิด  เป็นภาพยนตร์แอนิเมชันตลกขับขันอเมริกันที่ออกฉายใน ค.ศ. 2006 กำกับโดยโรเจอร์ แอลเลอส์, จิล คัลตัน และแอนโทนี สแตกชี เขียนบทโดยสตีฟ เบนคิช, รอน ฟรีดแมน และแมท มอลดิน ผู้พากย์เสียงที่สำคัญได้แก่ มาร์ติน ลอร์เลนซ์ และแอชตัน คุชเชอร์ ภาพยนตร์มีเนื้อเรื่องเกี่ยวกับบู๊กซึ่งเป็นหมีกริซลีที่ถูกเลี้ยง เขาได้ร่วมมือกับกวางเขาเดียวที่ชื่อว่า เอลเลียต และสัตว์ป่าอื่น ๆ ในการเอาชนะมนุษย์นักล่าสัตว์

คู่ซ่า ป่าระเบิด เป็นภาพยนตร์เรื่องแรกที่ผลิตโดยโซนี่พิคเจอร์สแอนิเมชัน และออกฉายในโรงภาพยนตร์โดยโคลัมเบียพิคเจอร์สเมื่อวันที่ 29 กันยายน ค.ศ. 2006 ซึ่งภาพยนตร์ได้ฉายในรูปแบบไอแม็กซ์สามมิติ และวิดีโอเกมก็สามารถรองรับได้หลายแพลตฟอร์ม แม้ว่าภาพยนตร์จะถูกวิจารณ์ในหลายด้าน แต่ก็ประสบความสำเร็จในการทำเงิน โดยทำรายได้ถึง 200.8 ล้านดอลลาร์ เมื่อเทียบกับงบประมาณเพียง 85 ล้านดอลลาร์ ภาพยนตร์เรื่องนี้มีภาคต่ออีก 3 ภาค ได้แก่ คู่ซ่า ป่าระเบิด 2 (2008), คู่ซ่า ป่าระเบิด 3 (2010) และ คู่ซ่า ป่าระเบิด 4 (2015)

 เรื่องย่อ 
2 คู่ซี้หน้าขน ที่บังเอิญต้องร่วมวีรกรรมหลบลูกปืนในป่าใหญ่ด้วยกัน บู๊ก (ให้เสียงโดย มาร์ติน ลอร์เลนซ์) หมีกริซลี่ร่างใหญ่ใจเสาะ ไร้ทักษะการอยู่รอดและไร้ความดุร้ายแบบที่สัตว์ป่าควรจะมี เพราะที่ได้รับการเลี้ยงดูแบบสัตว์เลี้ยงมาโดยตลอด กลับต้องมาติดแหงกอยู่ในป่าใหญ่ โชคชะตาบันดาลให้ บู๊ก ต้องฝากชีวิตของไว้ในกำมือของ อิเลียต (ให้เสียงโดย แอชตัน คุชเชอร์) เจ้ากวางจอมกวนร่างผอมกระหร่อง การใช้ชีวิตเยี่ยงสัตว์ป่าจริงๆ จึงเริ่มเปิดฉากขึ้น

ลำพังแค่ดำรงชีวิตในป่าก็ยากอยู่แล้ว แต่เคราะห์ร้ายลูกใหญ่ของ 2 หน่อ ก็กำลังจะมาเยือนอีกหน เมื่ออีก 3 วัน จะถึงฤดูกาลเปิดป่าให้มนุษย์เข้ามาล่าสัตว์เสรี บู๊กและอิเลียต จึงต้องเรียนรู้ที่จะร่วมมือกัน และรวมพลังกับเหล่าสัตว์ป่าทั้งหมดเพื่อยึดครองผืนป่าให้กลับมาสงบสุขตามธรรมชาติให้ได้ งานนี้มิตรภาพที่แท้จริง จะช่วยนำพาให้เอาชนะอุปสรรค อันตราย และห่ากระสุนทั้งปวงได้หรือไม่

 งานพากย์ 
 ตัวละคร  สายพันธุ์  ผู้พากย์เสียง Boog หมีกริซลี่ (Ursus arctos) Martin Lawrence Elliot Mule Deer (Odocolieus hemionus) Ashton Kutcher Beth มนุษย์ (Homo sapiens) Debra Messing Shaw มนุษย์ (Homo sapiens) แกรี ซินิส McSquizzy Gray Squirrel (Sciurus carolinensis) Billy Connolly Reilly American Beaver (Castor canadensis) Jon Favreau Ian Mule Deer (Odocolieus hemionus) Patrick Warburton Giselle Mule Deer (Odocolieus hemionus) Jane Krakowski Mr. Weenie Dachshund (Canis lupus familiarus) Cody Cameron Buddy North American Porcupine (Erethizon dorsatum) Matthew W. Taylor Serge Mallard (Anas platyrhynchos) Danny Mann

 เสียงซาวด์แทรก 
 #  เพลง  Artist  Where Played 1 "Meet Me In The Meadow" Paul Westerberg Credits 2 "Love You In The Fall" Paul Westerberg Credits 3 "I Belong" Paul Westerberg Film 4 "I Wanna Lose Control (Uh Oh)" Deathray Film 5 "Better Than This" Paul Westerberg Film 6 "Wild Wild Life" Talking Heads Film 7 "Right to Arm Bears" Paul Westerberg Film 8 "Good Day" Paul Westerberg Film 9 "All About Me" Paul Westerberg Film 10 "Wild As I Wanna Be" Deathray Credits 11 "Whisper Me Luck" Paul Westerberg Film 12 "I Belong" (Reprise) Pete Yorn Film 13 "Wild As I Wanna Be" Paul Westerberg iTunes exclusive
# คณบดี
คณบดี หมายถึง หัวหน้าคณะวิชาในมหาวิทยาลัย วิทยาลัย หรือสถาบันอื่นที่มีสถานะเทียบเท่ากันราชบัณฑิตยสถาน. (2551). พจนานุกรมฉบับราชบัณฑิตยสถาน พ.ศ. 2542. [ออนไลน์]. เข้าถึงได้จาก: http://rirs3.royin.go.th/dictionary.asp . (เข้าถึงเมื่อ: 17 สิงหาคม 2551). มีความหมายตามตัวอักษรว่าผู้เป็นใหญ่ในคณะ โดยในประเทศไทยจะเทียบเท่าตำแหน่งบริหารระดับต้น (รองอธิบดี)

โดยปกติ กฎหมายไทยจะบัญญัติให้มีคณบดีคนหนึ่งเป็นผู้บังคับบัญชาและรับผิดชอบงานของคณะวิชาในมหาวิทยาลัย วิทยาลัย หรือสถาบันอื่นที่มีสถานะเทียบเท่ากัน โดยจะให้มีรองคณบดีเป็นผู้ช่วยปฏิบัติการด้วยก็ได้ อนึ่ง คณบดีย่อมเป็นผู้แทนในกิจการทั่วไปของคณะ และรองคณบดีมีอำนาจหน้าที่ตามที่คณบดีมอบหมาย

คุณสมบัติทั่วไปของคณบดี ได้แก่ (1) ต้องได้รับปริญญาชั้นใดชั้นหนึ่งหรือเทียบเท่าจากมหาวิทยาลัยหรือสถาบันการศึกษาชั้นสูงอื่นที่สภามหาวิทยาลัยนั้น ๆ รับรอง และ (2) ได้ทำการสอนมาแล้วรวมเป็นเวลาไม่น้อยกว่าสามปีในมหาวิทยาลัยหรือสถาบันการศึกษาชั้นสูงอื่นที่สภามหาวิทยาลัยนั้น ๆ รับรอง ส่วนของรองคณบดีนั้น ได้แก่ (1) ต้องได้ทำการสอนมาแล้วรวมเป็นเวลาไม่น้อยกว่าสามปีในมหาวิทยาลัยหรือสถาบันการศึกษาชั้นสูงอื่นที่สภามหาวิทยาลัยนั้น ๆ รับรอง หรือ (2) เป็นข้าราชการตามกฎหมายว่าด้วยระเบียบข้าราชการพลเรือนในมหาวิทยาลัยมาแล้วไม่น้อยกว่าห้าปี

คณบดี โดยปรกติมาจากการเลือกตั้งโดยคณาจารย์ในคณะนั้น ๆ จากผู้สมัครเข้ารับคัดเลือกตามหลักเกณฑ์และวิธีการที่สภามหาวิทยาลัยนั้นกำหนด เมื่อผ่านการเลือกตั้งแล้วจะได้รับการแต่งตั้งจากสภามหาวิทยาลัย ส่วนการถอดถอนคณบดีเป็นอำนาจของสภามหาวิทยาลัย

การแต่งตั้งและถอนถอนรองคณบดีนั้นเป็นอำนาจของอธิการบดีซึ่งกระทำตามคำแนะนำของคณบดี

กฎหมายมักกำหนดให้ผู้ดำรงตำแหน่งอธิการบดี รองอธิการบดี คณบดี หัวหน้าแผนกอิสระ ผู้อำนวยการสถาบัน ผู้อำนวยการสำนัก ผู้อำนวยการศูนย์ หัวหน้าภาควิชา และหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะหรือภาควิชา ต้องสามารถปฏิบัติหน้าที่ได้เต็มเวลา และจะดำรงตำแหน่งดังกล่าวเกินหนึ่งตำแหน่งในขณะเดียวกันไม่ได้ แต่สามารถรักษาการแทนกันโดยไม่เกินเวลาตามที่กำหนดไว้เป็นการเฉพาะ

อนึ่ง คณบดียังเป็นชื่อหนึ่งของพระพิฆเนศอีกด้วยThe Hindu God Lord Ganesh the Remover of Obstacles. (n.d.). [Online]. Available: http://www.lotussculpture.com/ganesh1.htm . (Accessed: 17 August 2008).
# เจ้าจอมมารดาตลับ ในรัชกาลที่ 5
เจ้าจอมมารดาตลับ (สกุลเดิม: เกตุทัต; เกิด: พ.ศ. 2395 — อนิจกรรม: 9 มิถุนายน พ.ศ. 2472) เป็นธิดาคนโตของพระยาเวียงในนฤบาล (หรั่ง เกตุทัต) กับภรรยาชื่ออิ่ม 

 ประวัติ 
ต่อมาเมื่อพระบาทสมเด็จพระจุลจอมเกล้าเจ้าอยู่หัวเสด็จขึ้นครองราชสมบัติ เธอจึงได้ถวายตัวเป็นพระสนมสิบสองพระกำนัลตามโบราณราชประเพณี ต่อมาได้รับพระราชทานหีบหมากทองคำ มีบรรดาศักดิ์เป็น "เจ้าจอมตลับ" และหลังจากประสูติพระราชธิดาพระองค์แรกจึงได้มีศักดิ์เป็น "เจ้าจอมมารดาตลับ" มีพระราชโอรสและพระราชธิดารวม 2 พระองค์ คือ

พระเจ้าลูกเธอ พระองค์เจ้าอัจฉรพรรณีรัชกัญญา (7 กรกฎาคม พ.ศ. 2415 — 15 พฤศจิกายน พ.ศ. 2453)
พระเจ้าลูกยาเธอ พระองค์เจ้ารพีพัฒนศักดิ์ (21 ตุลาคม พ.ศ. 2417 — 7 สิงหาคม พ.ศ. 2463) ต่อมาเป็น "กรมหลวงราชบุรีดิเรกฤทธิ์" องค์ต้นราชสกุลรพีพัฒน์

เจ้าจอมมารดาตลับ ในรัชกาลที่ 5 ถึงแก่อสัญกรรมด้วยโรคชราเมื่อเวลา 5 นาฬิกา 45 นาทีที่ วังรพีพัฒน์ อันเป็นที่ประทับของ พระเจ้าพี่ยาเธอ กรมหลวงราชบุรีดิเรกฤทธิ์ เมื่อวันที่ 9 มิถุนายน พ.ศ. 2472 รวมอายุ 77 ปี ต่อมาเวลา 17.00 น. วันเดียวกันได้มีการพระราชทานน้ำหลวงอาบศพ ข่าวถึงอสัญกรรม  โดย พระบาทสมเด็จพระปกเกล้าเจ้าอยู่หัว ได้เสด็จพระราชดำเนินไปพระราชทานเพลิงศพเจ้าจอมมารดาตลับ ณ วัดเบญจมบพิตรดุสิตวนารามราชวรวิหาร เมื่อวันพฤหัสบดีที่ 22 พฤษภาคม พ.ศ. 2473 ข่าวในพระราชสำนัก (หน้า ๗๒๙) 

เครื่องราชอิสริยาภรณ์
 80px เครื่องราชอิสริยาภรณ์จุลจอมเกล้า ชั้นทุติยจุลจอมเกล้าวิเศษฝ่ายใน (ท.จ.ว.)
 พ.ศ. 2447 : 80px|border เหรียญรัตนาภรณ์ รัชกาลที่ 4 ชั้นที่ 5 (ม.ป.ร.5)
 80px|border เหรียญรัตนาภรณ์ รัชกาลที่ 5 ชั้นที่ 2
# เนติบัณฑิต
เนติบัณฑิต  เป็นนักกฎหมาย (lawyer) ประเภทหนึ่งในเขตอำนาจคอมมอนลอว์ ซึ่งส่วนใหญ่เชี่ยวชาญการว่าความและดำเนินคดีในโรงศาล ปฏิบัติงานเป็นต้นว่า ฟ้องและอุทธรณ์คดี ร่างเอกสารทางกฎหมาย วิจัยทางนิติศาสตร์ นิติปรัชญา หรือนิติประวัติศาสตร์ และให้ความเห็นทางกฎหมาย อนึ่ง ยังมักถือเป็นนักนิติศาสตร์ (jurist) ด้วย

ในเขตอำนาจคอมมอนลอว์ เนติบัณฑิตต่างจากทนายความที่ปรึกษา (solicitor) ซึ่งเข้าถึงลูกความได้โดยตรงกว่า และมักดำเนินงานประเภทธุรกรรมทางกฎหมาย ขณะที่เนติบัณฑิตมักได้รับแต่งตั้งเป็นตุลาการ และน้อยครั้งที่จะรับว่าจ้างจากลูกความโดยตรง ในระบบกฎหมายบางอย่าง เช่น ของสกอตแลนด์ อเมริกาใต้ สแกนดิเนเวีย ปากีสถาน อินเดีย บังกลาเทศ เจอร์ซีย์ เกิร์นซีย์ และไอล์ออฟแมน ยังใช้คำว่า เนติบัณฑิต เป็นคำนำหน้าชื่อด้วย

ในบางเขตอำนาจ มีการห้ามเนติบัณฑิตดำเนินคดี และกำหนดให้ต้องปฏิบัติงานตามคำสั่งของทนายที่ปรึกษาอาวุโสเท่านั้น โดยทนายความที่ปรึกษาจะรับหน้าที่ประสานระหว่างคู่ความและศาล รวมถึงจัดทำเอกสารทางศาล ส่วนในอังกฤษและเวลส์ เนติบัณฑิตอาจได้รับอนุญาตจากคณะกรรมการมาตรฐานเนติบัณฑิตยสภา (Bar Standards Board) ให้ดำเนินคดีได้ การอนุญาตเช่นนี้ทำให้เนติบัณฑิตมีบทบาทซ้อนสอง คือ เป็นทั้งเนติบัณฑิตและทนายความ

ในบางประเทศที่ใช้ระบบคอมมอนลอว์ เช่น นิวซีแลนด์ และออสเตรเลีย นักกฎหมายสามารถเป็นได้เนติบัณฑิตและทนายความ แต่คุณสมบัติสำหรับเนติบัณฑิตจะแยกต่างจากสำหรับทนายความ